|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТА НА НАРЕДБА ЗА УСЛОВИЯТА И РЕДА ЗА ОБЕЗВРЕЖДАНЕ НА СТРАНИЧНИ ЖИВОТИНСКИ ПРОДУКТИ И НА ПРОДУКТИ, ПОЛУЧЕНИ ОТ ТЯХ, ИЗВЪН ОБЕКТИТЕ, РЕГИСТРИРАНИ В ОБЛАСТНИТЕ ДИРЕКЦИИ ПО БЕЗОПАСНОСТ НА ХРАНИТЕ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Национално сдружение на общините в Република България – постъпило с № 62-1 от 05.01.2021 г. | Във връзка с цитирното обществено обсъждане Ви информирам, не НСОРБ се допита и обсъди ненеколкократно с местните власти посочения проект на Наредба. Управителният ни съвет проведе и нарочна видеоконферентна среща с Министъра на земеделието, храните и горите и ръководството на БАБХ. Местните власти споделят необходимостта от отмяна на Наредба № 22 от 2006 г. и внесените допълнения, и изменения, произтекли от съгласувателните процедури, в т.ч: - Възможността за използване на терени държавна, общинска или частна собственост, така че да се отговори на изискванията на отговорните структури на МОСВ;- Определяне на способа на обезвреждане и вида на терена в зависимост от капацитета на животновъдните обекти, намиращи се на територията на общината въз основа на извършен анализ. Така в общини в които няма индустриални комплекси, вместо терени за загробване може да се определят площадки за разполагане и действие на мобилни екарисажи, използвани от БАБХ. По този способ бе действано през 2020 г., когато АЧС навлезе във фамилна ферма, на територията на общини, които имаха затруднения при определяне на площадки за загробване на всяко населено място;- Прецизиране и модернизация на изискванията към трупните траншеи, отчитайки опита от 2019 г. и възможността общините да разчитат на ОДБХ при извършване на анализите и определяне на площадките. Открит остава въпросът за финансовото обезпечаване на дейностите по обезвреждане и обезопасяване на терените. Предвид гореизложеното, постигнатите успехи в ограничаване на АЧС през 2020 г. по съвместния План за действие и вече наложеното от практиката прилагане на „новите“ изисквания, считаме, че проектът на Наредба може да бъде утвърден и през 2021 г. да се пристъпи към нейното изпълнение. | Приема се  | Наредбата има за цел да създаде ефективна правна рамка за условията и реда за обезвреждане на странични животински продукти и на продукти, получени от тях, извън обектите, регистрирани в Областните дирекции по безопасност на храните.За финансовото обезпечаване на дейностите по обезвреждане, в хода на бюджетната процедура общините могат да внесат в Министерство на финансите предложение за финансово подпомагане на общините със средства от държавния бюджет. |